Απόφαση της Μεικτής Επιτροπής του ΕΟΧ

αριθ. 52/1999

της 30ής Απριλίου 1999

για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα ΙΙ της συμφωνίας τροποποιήθηκε από την απόφαση αριθ. 19/1999 της Μεικτής Επιτροπής του ΕΟΧ, της 26ης Φεβρουαρίου 1999(1).

(2) Η απόφαση 98/436/ΕΚ της Επιτροπής, της 22ας Ιουνίου 1998, σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά επικαλύψεις στεγών, φεγγίτες, παράθυρα στεγών και παρελκόμενα(2), πρέπει να ενσωματωθεί στη συμφωνία.

(3) Η απόφαση 98/437/ΕΚ της Επιτροπής, της 30ής Ιουνίου 1998, σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα εσωτερικά και εξωτερικά τελειώματα τοίχων και οροφών(3), πρέπει να ενσωματωθεί στη συμφωνία.

(4) Η απόφαση 98/456/ΕΚ της Επιτροπής, της 3ης Ιουλίου 1998, σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά συστήματα προέντασης μετά τη σκλήρυνση του σκυροδέματος(4), πρέπει να ενσωματωθεί στη συμφωνία.

(5) Η απόφαση 98/457/ΕΚ της Επιτροπής, της 3ης Ιουλίου 1998, σχετικά με τη δοκιμή του "μεμονωμένου καιομένου αντικειμένου" (SBI) που αναφέρεται στην απόφαση 94/611/ΕΚ σχετικά με την εφαρμογή του άρθρου 20 παράγραφος 2 της οδηγίας 89/106/ΕΟΚ για τα δομικά προϊόντα(5) πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Στο σημείο 1 (οδηγία 89/106/ΕΟΚ του Συμβουλίου) του κεφαλαίου ΧΧΙ του παραρτήματος ΙΙ της συμφωνίας προστίθεται η ακόλουθη περίπτωση:

"- 398 D 0436: Απόφαση 98/436/ΕΚ της Επιτροπής, της 22ας Ιουνίου 1998 (EE L 194 της 24.10.1998, σ. 30),

- 398 D 0437: Απόφαση 98/437/ΕΚ της Επιτροπής, της 30ής Ιουνίου 1998 (EE L 194 της 10.7.1998, σ. 39), όπως διορθώθηκε από την ΕΕ L 278 της 15.10.1998, σ. 51,

- 398 D 0456: Απόφαση 98/456/ΕΚ της Επιτροπής, της 3ης Ιουλίου 1998 (EE L 201 της 17.7.1998, σ. 112),

- 398 D 0457: Απόφαση 98/457/ΕΚ της Επιτροπής, της 3ης Ιουλίου 1998 (EE L 201 της 17.7.1998, σ. 114)."

Άρθρο 2

Τα κείμενα των αποφάσεων 98/346/ΕΚ, 98/347/ΕΚ, 98/456/ΕΚ και 98/457/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει την 1η Μαΐου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 30 Απριλίου 1999.

Για τη Μεικτή Επιτροπή του ΕΟΧ

Ο Πρόεδρος

F. Barbaso

(1) EE L 148 της 22.6.2000, σ. 44.

(2) EE L 194 της 10.7.1998, σ. 30.

(3) EE L 194 της 10.7.1998, σ. 39.

(4) EE L 201 της 17.7.1998, σ. 112.

(5) EE L 201 της 17.7.1998, σ. 114.